คือตอนนี้หนูอายุ 17 ปี ประจำเดือนหนูมาเดือนล่ะ 2-3 รอบ แต่ไม่ได้มาเยอะ เรียกว่าผิดปกติไหมคะ แล้วมันจะเป็นไรไหมคะ
สวัสดีค่ะ โดยปกติแล้วประจำเดือนจะเริ่มมาในวัยรุ่น อายุประมาณ 12-14 ปี ช้าเร็วกว่านั้นได้เล็กน้อย แต่ไม่ควรเกิน 18 ปีตอนนี้ที่ประจำเดือนเริ่มมาแล้ว ต้องดูว่ามาเป็นรอบเดือนหรือไม่ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยในช่วง 1-2 ปีแรกของการเริ่มมีประจำเดือนอาจจะมีประจำเดือนมาไม่สม่ำเสมอได้บ้าง แต่จะค่อยๆดีขึ้นเรื่อยๆและมาเป็นรอบเดือนในที่สุด หากยังมีความผิดปกติใดๆต่อเนื่อง หรือประจำเดือนมามากเกิน 7 วัน มาไม่เป็นรอบเดือนตลอด หายไปนานเกิน 3 เดือน ควรไปพบแพทย์